Maailmassa on monia kirjoja, mutta on ainoastaan yksi, -
jota voidaan kutsua kirjojen Kirjaksi.
Tuo kirja on Raamattu, Jumalan Sana.
Tässä ohjelmasarjassa käsittelemme korvausteologiaa -
ja sen vaikutuksia historiassa.
Tätä aihepiiriä Avainmedian studiossa on käsittelemässä -
Avainmedian pitkäaikainen toiminnanjohtaja Niilo Närhi.
Niilo, tervetuloa! - Kiitos paljon.
Niilo, ihan ensi alkuun: korvausteologia.
Monet katsojamme ovat varmasti kuulleet tämän termin -
ja monet katsojamme tietenkin ovat hyvin syvälläkin näissä asioissa, -
mutta voisitko yleisellä tasolla määritellä ja selventää meille, -
mitä korvausteologia nykysuomeksi tarkoittaa?
Marko, pähkinänkuoressa korvausteologia tarkoittaa tätä.
Israel Jumalan valittuna kansana on menettänyt -
tottelemattomuutensa takia asemansa Jumalan kansana -
ja Jumalan tahdon ja suunnitelmien toteuttajana.
Seurakunta, joka syntyi Jeesuksen kuoleman -
ja ylösnousemuksen jälkeen, koostuu pakanoista ja juutalaisista.
Se on korvannut Israelin ja juutalaiset.
Seurakuntaa voidaan myös kutsua uudeksi Israeliksi.
Tämä on pähkinänkuoressa korvausteologian sisältö.
Niilo, nyt kuitenkin tässä ensimmäisessä ohjelmasarjassa -
haluat syvästi paneutua antisemitismiin.
Mikä on saanut sinut paneutumaan tähän aihepiiriin?
Ja myös ennen tuon kysymyksen avaamista: -
Miksi korvausteologia? Ja miksi aloitamme antisemitismistä?
Syy, miksi halusin tämän ohjelma- sarjan tehdä, on tämä.
Aiemmin teimme sarjan Raamattu ja ihmiskunnan tulevaisuus, -
joka käsitteli lopunajan tapahtumia.
Siinä jälleen kerran huomioni kiinnittyi siihen faktaan, -
että Israelilla ja juutalaisilla on Raamatun ilmoituksen mukaan -
erittäin tärkeä rooli lopunajan tapahtumissa, -
vaikka monet teologit nykyään kieltävätkin tämän.
Aloin hieman tarkemmin sitten tutkia tätä aihepiiriä.
Kiinnostuin siitä ja kirjoitin myös Ristin Voitto -lehteen -
artikkelisarjan tästä aihepiiristä.
Tämä ohjelmasarja, jota nyt alamme tässä tehdä, -
perustuu aika pitkälle niihin artikkeleihin, -
joita Ristin Voitto -lehteen kirjoitin.
Kun tutkit tätä aihepiiriä, -
niin mitä huomioit tutkimuksesi tuloksena?
Vahvasti esille nousi -
tämä käsittämätön viha juutalaisia kohtaan -
historian saatossa, -
ja myös se, mitä korvausteologian synkät hedelmät -
ovat vaikuttaneet juutalaisiin ja kristittyihin.
Täytyy sanoa, että paikoitellen tutkimuksissani -
suorastaan järkytyin siitä tosiasiasta, -
kuinka vaarallisia voivat olla -
tietyissä keskeisissä asemissa olevien teologien väärät opetukset.
He eivät ole vain ääntä ilmassa tai asioita paperilla, -
vaan joudun toteamaan tämän.
Huono teologia synnyttää myös erittäin huonoja hedelmiä.
Tämä nyt ei tietenkään tarkoita, -
että juutalaisviha historiallisessa kontekstissa olisi -
puhtaasti teologista. Se tarkoittaa sitä, -
että teologia on hyvin vahvasti ollut vaikuttamassa -
myös juutalaisvihaan. - Niin.
Ennen kuin avaamme tarkemmin korvausteologiaa, -
niin mitä antisemitismillä tarkoitetaan?
Antisemitismi-sanaa käytetään tänäkin päivänä paljon.
Yksinkertaisestihan se tarkoittaa seemiläisvastaisuutta.
Koska juutalaiset on seemiläinen kansa, -
niin se kohdentuu juutalaisiin.
Termin kehittäjä on saksalainen lehtimies Wilhelm Marr, -
joka vuonna 1879 -
siis kehitti tämän termin. Tietenkin juutalaisviha -
ja juutalaisvastaisuus ovat paljon vanhempaa perua -
kuin sieltä 1800-luvulta.
Itse asiassa se on yli 2 000 vuotta vanhaa olemukseltaan.
Mitä muita sanoja on käytössä tästä kuin antisemitismi?
Ennen tuota kysymystä täytyy vielä todeta, -
että itse asiassa Hitlerin Saksassa -
pyrittiin puhe antisemitismistä pyyhkimään pois.
Antisemitismi näet tarkoitti myös vihaa muita kansoja kohtaan.
Seemiläisiä kansojahan on muitakin kuin juutalaiset.
Siksi Hitler ja natsipropaganda pyrkivät siirtymään -
puhumaan juutalaisvastaisuudesta antisemitismin sijasta.
Jos ajattelemme antisemitismin -
ja juutalaisvihan sisältöä, -
niin kaikkein raadollisin ilmentymä -
tästä juutalaisvihasta on tämä rodullinen dimensio.
Siis se ajatus, -
että juutalaisten veri ei ole puhdasta.
Siis ajatus veren puhtaudesta. Se tarkoittaa sitä, -
että koska juutalaisten veri ei ole puhdasta -
ja heidän perintötekijänsä ovat turmeltuneet, -
niin heitä voitiin kutsua ali-ihmisiksi.
Koska juutalaiset olivat epäpuhtaita, -
saastaisia, likaisia, niin antisemiitit ovat historian saatossa -
kaikin mahdollisin keinoin -
pyrkineet vastustamaan juutalaisia -
ja kaikkea heidän edustamaansa.
Poikani on lukiossa 2. luokalla.
Itse asiassa ihan 2-3 viikkoa sitten istuin olohuoneessa.
Läksyjä tehdessään poikani Viljami esitti kysymyksen: -
"Iskä, mitä varten juutalaisia on vihattu -
ja mitä varten juutalaisia vihataan?" Mielenkiintoinen heitto.
Nyt minä kysyn sinulta, -
miksi ja miten se on ilmennyt vuosisatojen aikana?
Erittäin hyvä kysymys.
Tämähän tulee nykyäänkin median kautta vahvasti esille, -
ja toivottavasti kouluissakin opetetaan tästä tasapainoisesti.
Kysyit aikaisemmin, -
mitä muita nimiä käytetään antisemitismistä.
Siellä on 'juutalaisviha', 'juutalaisvastustus'.
On 'antijudaismi', -
jonka enemmänkin ajatellaan tarkoittavan -
vihaa juutalaista uskontoa vastaan -
kuin juutalaisia itseänsä vastaan kohdistuvaa vihaa.
Viime vuosikymmeninä on alettu puhua 'antisionismista', -
jolla tarkoitetaan Israelin vastaisuutta.
Ei vastusteta niinkään juutalaisia, -
vaan valtiota ja maata.
Niilo, siis jos olen keskivertotutkija tai -kuulija, -
niin ymmärränkö oikein, että on juutalaisvastaisuutta, -
joka kohdistuu heidän rotuunsa tai nimenomaan heidän uskontoonsa?
Sitten on juutalaisvastaisuutta, joka kohdistuu Israelin valtioon?
Ymmärränkö oikein kiteytyksen? - Kyllä, erittäin hyvä kiteytys.
Israelin valtion vastaisuutta tarkoittava antisionismi -
ei siis välttämättä tarkoita samaa kuin antisemitismi, -
mutta voi myös olla naamiona tälle samalle asialle.
Muslimit naamioivat juutalaisvihan aika paljon -
vihaksi Israelin kansaa ja valtiota vastaan.
Myös jotkut korvausteologit voivat pohjimmiltaan kantaa -
juutalaisvihaan liittyviä tunteita ja ajatuksia.
He naamioivat oman pyrkimyksensä ja tunteensa -
Israelin valtion vastaisuudeksi.
Ne eivät siis välttämättä tarkoita kuitenkaan samaa asiaa.
No, Niilo, palaamme Viljami-poikani kysymykseen: -
"Iskä, miksi juutalaisia vihataan ja on vihattu?"
Minä pistin mutkat suoriksi. Mietin vähän aikaa ja sanoin: -
"Viljami, tämä on niin pitkällinen kysymys, -
että vastaan yksinkertaisesti näin.
Israel, juutalaiset, ovat Jumalan erityiskansa, -
jonka kautta kirjoitukset on meille annettu -
ja maailman Pelastaja, Jeesus Kristus, on meille annettu.
Koska maailma on pahan vallassa, -
niin paholainen sen tähden vihaa juutalaisia.
Aina jatkuvasti nousee tahoja ja ihmisiä, -
jotka yrittävät tuhota tämän Jumalan omaisuuskansan."
Vedinkö mutkat suoriksi liian yksinkertaisesti?
Ehkä vähän vedit mutkat suoriksi, -
mutta päädyit kuitenkin mielestäni -
yhteen hyvinkin tärkeään syyhyn, miksi juutalaisia vihataan.
Jos katsomme, miten antisemitismi ja juutalaisviha on -
ilmennyt historian saatossa, ja mietimme, mistä se on alkanut -
ja miten ilmennyt, niin voimme todeta näin.
Juutalaiset ovat siis kansana kokeneet kovia -
jo sieltä Egyptin orjuudesta lähtien.
Sitä ei välttämättä voi kutsua antisemitismiksi, -
koska siellähän oli enemmänkin kyse siitä, että Joosef toi perheensä, -
sukunsa ja kansansa Egyptiin.
Joosefin kuoleman jälkeen juutalaiset lisääntyivät hedelmällisinä.
Arvion mukaan heistä tuli erittäin suuri kansa: 2-3 miljoonaa ihmistä.
Egyptin hallitsijat alkoivat tietenkin pelätä, -
kenen puolelle tämä porukka asettuu sotatilanteessa.
Siksi alettiin vainota ja yritettiin tuhota poikalapset jne.
Sitä ei ehkä voida kutsua antisemitismiksi.
Kun sitten tulemme Esterin kirjaan 400-luvulle e.Kr. -
niin löydämme miehen nimeltä Haman, -
joka katkeruudesta ja vihasta Mordokaita kohtaan -
yrittää tuhota koko juutalaisen rodun.
Se on ehkä Raamatussa ensimmäinen kerta, -
jolloin voidaan puhua oikein antisemitismistä -
ja suoranaisesta juutalaisvihasta.
Toinen tapaus, josta Raamattu ei enää meille kerro, -
oli Antiokhos Epifaneksen aikana -
vuonna 167 e.Kr.
Kuningas oli erittäin juutalaisvastainen.
Hän kielsi juutalaisen uskonnon harjoittamisen -
ja kumosi Mooseksen lain, kielsi sapatinvieton, Tooran lukemisen, -
ympärileikkauksen. Hän alkoi vaatia, -
että juutalaisten pitää uhrata kreikkalaisille jumalille.
Hän häpäisi juutalaisten temppelin -
pystyttämällä Zeus-jumalan patsaan sen alttarille -
ja alkoi kertoa juutalaisista paljon halventavia tarinoita.
Muuten Antiokhos Epifaneshan on antikristuksen esikuva.
Tavallaan antikristus lopunaikoina tulee toistamaan tämän saman, -
minkä Epifanes teki.
Sehän synnytti makkabealaiskapinan.
Juutalaiset nousivat vastustamaan ja puhdistivat temppelit.
Jos ajattelemme antisemitismiä varsinaisesti -
ja oikein tätä juutalaisvihaa, -
niin ajanlaskumme alun jälkeen -
se alkoi historian saatossa ilmetä täydellä teholla.
Tuli syytöksiä rituaalimurhista, myrkyttämisistä, -
lasten kaappaamisista, ihmissyönnistä, -
Mustan surman aiheuttamisesta jne.
Sitten historia on täynnä antisemitismiä -
ja myös hyvinkin brutaalia juutalaisvihaa.
Se ilmeni järkyttävinä tekoina juutalaisia kohtaan.
Niilo, ennen kuin avaat tarkemmin historiasta selityksiä ja syitä, -
joita näemme inhimillisesti ja historiallisesti juutalaisvainoihin, -
niin mitä sinä sanoisit tähän? Juuri totesit, -
että ajanlaskumme alusta eli jälkeen Kristuksen syntymän -
juutalaisvastaisuus tehostui kiihtyvämmin. Miksi?
Tähän tulemme myöhemmin, ja järkyttävä totuus on, -
että törmäämme teologisiin selityksiin ja syihin.
Niiden takia alkuseurakunnan synnyn jälkeen -
juutalaisviha on historian saatossa eskaloitunut -
ja kasvanut niihin mittoihin, -
jotka huipentuivat II maailman- sodan tapahtumiin.
Valitettavasti ne nostavat päätään tänäkin päivänä.
No, mistä nämä asiat versovat?
Mitkä ovat niitä nimittäjiä ja perusteluja juutalaisvihaan/-vainoon?
On selvää, että kun maailman- historiassa tapahtui se, -
mitä tapahtui II maailmansodan aikana...
Sitä kutsutaan holokaustiksi.
Natsi-Saksan ja Hitlerin pyrkimyksinä oli -
tuhota totaalisesti juutalainen kansa ja rotu.
Hitlerhän puhui lopullisesta ratkaisusta.
Tutkijat ovat sen jälkeen halunneet kaivaa auki -
näitä historiallisia syitä, -
minkä takia juutalaisviha ja antisemitismi -
ovat saaneet niin vahvan jalansijan.
Tutkijat nostavat esille monia eri syitä.
Ensimmäinen on juutalaisten erilaisuus ja uskonto.
He ovat aina olleet erilaisia. Toinen on eristäytyminen.
Juutalaisten tapana on ollut muodostaa omia yhteisöjä sinne, -
minne he asettuivat asumaan.
Kolmas on kompromisseista kieltäytyminen.
Uskonnolliset juutalaiset ovat aina kieltäytyneet kompromisseista.
He ovat pitäneet kiinni siitä, mitä heille on annettu.
Neljäs syy on vähemmistöasema, -
joka on tuonut tullessaan ennakko- luulot, pelot ja muukalaiskammon.
Tämä on nykyäänkin joka puolella nähtävissä.
Kun joku porukka on vähemmistönä, niin ennakkoluulot heräävät.
Sitten tutkijat ovat sitä mieltä, -
että juutalaisten ammatit olivat yksi tekijä.
He olivat kauppiaita, rahanvaihtajia -
ja siksi saivat päälleen myös ihmisten vihaa.
Mutta kuten jo totesin, niin meidän aiheemme kannalta -
kuitenkin eräs seikka, jota ei paljon nosteta esille, -
on juuri tämä teologinen syy ja tekijä.
Se on myös synnyttänyt hyvin vahvaa antisemitismiä historian saatossa.
Jos kaivautumalla kaivaudumme vielä syvemmälle, -
niin onko olemassa vielä joku peruste, -
johon ehkä sekulaarit tutkijat eivät ole pystyneet kajoamaan?
Onko jotakin muutakin vielä taustalla?
Niin, nyt minä -
tällaisena maalaisjärjellä varustettuna ihmisenä -
totean, ettei löydy mitään järjellistä selitystä -
vuosisatoja ja -tuhansia kestäneelle juutalaisvihalle.
Se on näin laajamittainen, totaalinen, näin kauan kestänyt.
Siihen on hirveän vaikea löytää järjellisiä syitä.
Eivät juutalaiset ole mitenkään pahempia -
kuin muutkaan keskivertoihmiset tai kansat. Päinvastoin.
Kun tutkitaan historiaa, niin juutalaiset ovat olleet etunenässä -
tieteessä, taiteessa, löydöissä, -
mistä on ollut hyötyä koko ihmiskunnalle.
Tuohon kysymys: Kun sanoit, että eivät juutalaiset ole pahempia, -
niin tarkoitatko, että he ovat sitten parempia?
He ovat samanlaisia ihmisiä kuin ketkä tahansa meistä.
Kun sitä tavallaan puuttuvaa syytä etsitään, -
jota maallistuneet tutkijat eivät ota huomioon, -
niin tullaan tähän teologiseen syyhyn.
Itse totean näin, -
että kyseessä ei olekaan ensisijaisesti viha juutalaisia vastaan, -
vaan on kyse kapinasta ja vihasta sitä Jumalaa vastaan, -
joka on valinnut juutalaiset.
Kun tämä puuttuva palapelin osanen laitetaan -
antisemitismin ja juutalaisvihan historiaan, -
niin silloin koko kuva alkaa paremminkin hahmottua.
Takana on Jumalan valinta, kuten omalle pojallesi kerroit.
Paavalihan julkituo tämän Roomalaiskirjeessä.
Koska olemme raamattuohjelmassa, -
niin luen Roomalaiskirjeen 3. luvusta -
jotain siitä, -
mitä tämä juutalaisten valinta merkitsi.
Room. 3:1,2.
Paavali kysyy: -
Siis tässä Paavali kuvailee jotain siitä etuoikeudesta, -
siitä valinnasta, joka on kohdannut juutalaisia.
Hän jatkaa 9. luvussa -
jakeissa 4-5 näin: -
[Hän lajittelee, mitä etuoikeuksia valintaan liittyy.]
Tässä Paavali nostaa esille tekijöitä, -
miksi Jumala valitsi juutalaiset.
Hän tarvitsi pappiskansan, jonka kautta kirjoitukset, -
Raamattu, Jumalan Sana annetaan ihmiskunnalle -
ja paljon muitakin asioita.
He saivat tietyt lupaukset tulevasta Messiaasta.
Rodullisessa mielessä heistä syntyi kauan kaivattu Messias -
2 000 vuotta sitten. - Saanko väliin esittää kysymyksen?
Sinä ja minä ja suuri osa katsojistamme ovat kristittyjä, -
Raamattua lukevia ihmisiä. Jos meitä nyt katselee joku, -
joka ei ole ns. kristitty, niin tarkoitatko siis, -
että juutalaiset ovat oikeasti erilainen kansa -
kuin mikään muu kansa tahansa maailmassa? Tarkoittaako tämä sitä?
Samasta saven seoksesta heidät on tehty.
Raamattu selkeästi osoittaa, että ei Jumala valinnut heitä siksi, -
että he olisivat muita parempia. Päinvastoin se sanoo heitä -
uppiniskaisiksi ja tottelemattomiksi, mutta!
Jumalan armovalinta kohdentui Aabrahamiin ja hänen jälkeläisiinsä -
tarkoitusta varten. Aina, kun Jumala valitsee jonkun, -
niin valinnalla on aina jokin päämäärä.
Sillä on myös vastuu. Ne joutuvat kantamaan suuren vastuun, -
jotka ovat Jumalan valitsemia.
Siksi juutalaiset ovat joutuneet kohtaamaan tottelemattomuuttaan -
Jumalan ankaruuden. Room. 11:21-22 sanoo näin: -
[luonnolliset oksat = juutalaiset]
Siis Jumalan hyvyys valitsi juutalaiset, -
mutta kun he eivät totelleet, niin astui voimaan Jumalan ankaruus.
Tässä Paavali tuo ilmi -
juutalaisten valintaan liittyvän vastuullisuuden -
ja sen, kun he eivät totelleet Jumalaa, -
niin he joutuivat kohtamaan myös Jumalan ankaruuden.
Lopuksi on silti todettava, että Raamattu osoittaa, -
että juutalaisille on myös luvattu -
erittäin mahtava tulevaisuus -
Raamatun profeetallisissa kirjoituksissa.
Siinä lienee myös yksi syy, minkä takia he ovat -
tämän massiivisen tuhopyrkimyksen ja vainon kohteina.
Niilo, tämä on mullistavaa opetusta.
Meillä on Jumalan erityinen valittu kansa, -
johon kohdistuu - voisiko sanoa - historiassa globaalivihakoneisto, -
jonka sielunvihollinen on nostanut heitä vastaan.
Puhumme antisemitismistä.
Tämä ohjelmasarja käsittelee korvausteologiaa -
ja sen vaikutuksia historiassa. Niilo Närhi, kiitoksia -
tästä hyvin puhuttelevasta opetuksesta tänä päivänä.
Kiitoksia ja me jatkamme harjoituksia.
Luvassa on mielenkiintoisia sarjoja. Tervetuloa seuraamme!
Siunausta!
Tekstitys: Tuula-Riitta Virrankare